
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № 61-00-297/19.11.2020 г.
Вх. № ОС-787/19.11.2020 г.

ДО  

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отстъпване право на пристрояване върху допълнителна площ от 13 кв. м. за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

След Решение № З 112/28.05.2020 г. на Общински съвет Златоград е сключен договор № 117/14.07.2020 г. с Митко Йорданов Анушев от с. Старцево, за учредяване  отстъпено право на пристрояване за изграждане на пристройка със застроена площ 30 кв.м. (10 х 3 кв.м.) към северната фасада на жилищна сграда, построена в УПИ ІV-277, кв. 33 по ПУП на с. Старцево. УПИ ІV-277, кв. 33 по ПУП на с. Старцево, с обща площ 485,75 кв.м.

В Общинска администрация Златоград е постъпила молба с наш вх. № 94-00-2479/16.09.2020 г. от пълномощника на Митко Йорданов Анушев от с. Старцево - Фиданка Анушева, с. Старцево. В молбата се сочи, че при изготвяне на проект на пристройката и при прецизно замерване на терена, се прави промяна в инвестиционното намерение по отношение на размерите на пристройката (застроената площ). Съгласно изготвена от проектанта и представена ситуация, за оптимална реализация на инвестиционното намерение, ще е необходимо ЗП на пристройката да бъде 43 кв. м., вместо отстъпени 30 кв. м. Отправено е искане за започване на процедура по отстъпване право на пристрояване върху допълнителна площ от 13 кв. м. към същата северна фасада на жилищна сграда, построена в УПИ ІV-277, кв. 33 по ПУП на с. Старцево за изграждане на пристройка с обща застроена площ 43 кв.м. (10 х 4,3 кв.м.).  

С нова виза за проектиране от 02.09.2020 г. Главният архитект на Община Златоград е разрешил проектиране на пристройка със застроена площ 43 кв.м. (10 х 4,3 кв.м.) към северната фасада на съществуваща жилищна сграда, построена  в УПИ ІV-277, кв. 33 по ПУП на с. Старцево.

С писмо наш вх. № 10-00-156 от 02.10.2020 г. Кметът на кметство с. Старцево е дал положително становище за отстъпване право на пристрояване върху допълнителна площ от 13 кв. м., за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево, със застроена площ 43 кв.м. (10 х 4,3 кв.м.).

 С акт за частна общинска собственост № 1490/12.03.2018 г., вписан в служба по вписванията при Районен съд – Златоград с вх. рег. № 135/15.03.2018 г., том І-83, партида 7656, Община Златоград е собственик на УПИ ІV-277, кв. 33 по ПУП на с. Старцево, с обща площ 485,75 кв.м.

Съгласно чл. 38, ал. 2 от Закона за общинската собственост право на надстрояване и/или на пристрояване на сграда, построена върху имот – частна общинска собственост, се учредява от кмета на общината без търг или конкурс на собственика на сградата, както и на собственици на жилища в сгради – етажна собственост, или на техни сдружения, по ред, определен от общинския съвет в наредбата по чл. 8, ал. 2.

Изготвени са: 
1. Данъчна оценка за отстъпване право на пристрояване върху допълнителна площ от 13 кв. м., в размер на 306,30 лв. (триста и шест лева и тридесет стотинки).

2. Пазарна оценка за отстъпване право на пристрояване върху допълнителна площ от 13 кв. м. в размер на 170,00 лв. (сто и седемдесет лева) или 13,00 лв./кв. м.
УПИ ІV-277, кв. 33 по ПУП на с. Старцево попада в І зона по регулационния план на селото.

Съгласно договор № 117/14.07.2020 г. правото на пристрояване за изграждане на пристройка със застроена площ 30 кв.м. (10 х 3 кв.м.) към северната фасада на жилищна сграда, построена в УПИ ІV-277, кв. 33 по ПУП на с. Старцево. УПИ ІV-277, кв. 33 по ПУП на с. Старцево е учредено на Митко Йорданов Анушев от с. Старцево за цената, равна на данъчната оценка от 706,90 лв. (седемстотин и шест лева и деветдесет стотинки).

Съгласно чл. 41, ал. 2 от Закона за общинската собственост, разпоредителните сделки с имоти или с вещни права върху имоти - общинска собственост, се извършват по пазарни цени, но не по-ниски от данъчните им оценки.

С Решение № З 111 от 28.05.2020 г. Общински съвет Златоград допълни таблицата към раздел 3. „Имоти, върху които Община Златоград има намерение да учреди вещно право на строеж през 2020” от Годишната програма за управление и разпореждане с имоти - общинска собственост в Община Златоград през 2020 г., приета с Решение № З 42/12.02.2020 г. на Общински съвет Златоград  с нова точка „5” за учредяване право на пристрояване за изграждане на пристройка от северната част на жилищна сграда, построена в УПИ ІV – 277, кв. 33 по ПУП на с. Старцево.” Прецизиране на площта върху, която ще бъде учредено правото на пристрояване не налага актуализиране на Годишната програма.
Във връзка с гореизложеното, предлагам следния проект за

 Р Е Ш Е Н И Е 
Във връзка с договор № 117/14.07.2020 г., за учредяване на Митко Йорданов Анушев от с. Старцево, право на пристрояване за изграждане на пристройка със застроена площ 30 кв.м. (10 х 3 кв.м.) към северната фасада на жилищна сграда, построена в УПИ ІV-277, кв. 33 по ПУП на с. Старцево. УПИ ІV-277, кв. 33 по ПУП на с. Старцево, с обща площ 485,75 кв.м., след прецизно замерване на терена за изпълнение на пристрояване, с цел оптимална реализация на инвестиционното намерение, след като разгледа молба с вх. № 94-00-2479/16.09.2020 г. от Фиданка Рафаилова Анушева, с. Старцево, пълномощник на Митко Йорданов Анушев, с. Старцево, на основание чл. 21, ал. 1, т. 8 от ЗМСМА, чл. 38, ал. 2 от Закона за общинска собственост, чл. 180, във връзка с чл. 182, ал. 1 от Закона за устройство на територията, нова виза за проектиране 02.09.2020 г. г. на Главния архитект на Община Златоград, Общински съвет Златоград
РЕШИ:
1. Учредява на Митко Йорданов Анушев с ЕГН 4606116023, л. к. 643921541, издадена на 14.03.2012 г. от МВР-Смолян и с постоянен адрес: обл. Смолян, общ. Златоград, с. Старцево, ул. “П. Яворов” № 6 право на пристрояване върху допълнителна площ от 13 кв. м. за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево, за който имот има съставен акт за частна общинска собственост № 1490/12.03.2018 г., вписан в служба по вписванията при Районен съд – Златоград с вх. рег. № 135/15.03.2018 г., том І-83, партида 7656.
С договор № 117/14.07.2020 г., на Митко Йорданов Анушев от с. Старцево, е отстъпено право на пристрояване за изграждане на пристройка със застроена площ 30 кв.м. (10 х 3 кв.м.) към северната фасада на жилищна сграда, построена в УПИ ІV-277, кв. 33 по ПУП на с. Старцево.

С нова виза за проектиране от 02.09.2020 г. Главният архитект на Община Златоград разреши проектиране на пристройка със застроена площ 43 кв.м. (10 х 4,3 кв.м.) към северната фасада на съществуваща жилищна сграда, построена  в УПИ ІV-277, кв. 33 по ПУП на с. Старцево.

2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, за отстъпване право на пристрояване върху допълнителна площ от 13 кв. м. за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево, в размер на  170,00 лв. (сто и седемдесет лева).
3. Определя цена за отстъпване право на пристрояване върху допълнителна площ от 13 кв. м. за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево, в размер на  306,30 лв. (триста и шест лева и тридесет стотинки), без ДДС.

4. Общински съвет Златоград упълномощава Кмета на Община Златоград да издаде Заповед, в която да бъдат описани всички дължими суми (като данъци и такси) по разпоредителната сделка за учредяване върху допълнителна площ от 13 кв. м. за реализиране на изграждане на пристройка към  северната фасада на  жилищна сграда, построена в УПИ ІV-277, кв.33 по ПУП на с. Старцево, по т. 1, от настоящото решение и сключи договор за учредяване право на пристрояване. 



Приложения: копия на следните документи: Акт № 1490/12.03.2018 г. за частна общинска собственост; договор № 117/14.07.2020 г. за учредяване право на пристрояване, молба с вх. № 94-00-2479/16.09.2020 г. от Фиданка Рафаилова Анушева, с. Старцево, ведно със ситуация; становище с наш № 10-00-156 от 02.10.2020 г. на Кмета на кметство с. Старцево; виза за проектиране от 02.09.2020 г. на Главния архитект на Община Златоград; пазарна оценка от лицензиран оценител на имоти; данъчна оценка.
С уважение,

МИРОСЛАВ ЯНЧЕВ

Кмет на Община Златоград
ОД/ЗЦ




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

